બાલમંદિરમાં બાળકને જતું કરવું તે સારી બાબત છે, પરંતુ ત્યાં તેને ભણવાનો ભાર લાગવો જોઈએ નહીં. સમૂહમાં રમતાં, બોલતાં, બેસતાં શીખે તેમજ સારી રીતભાત, સંસ્કારો આવે તે જરૂરી છે. નવી દ્ષ્ટિ કેળવે અને સહજ રીતે બેસી અભ્યાસમાં રુચિ કેળવે તે માટે પૂર્વ પ્રાથમિક શિક્ષણ જરૂરી છે. પૂર્વ પ્રાથમિકથી જ પોતાનું બાળક અભ્યાસ કરતું થવું જોઈએ એવો આગ્રહ બાળકના માનસ સાથે સુસંગત નથી. બાળકનો સર્વાંગી વિકાસ સુદ્ઢ રીતે થાય તેવો પ્રયત્ન કરવો જોઈએ. બાળકના વિકાસમાં ખામી રહી ન જાય તે માટે તેના બાળપણને ખીલવા દો. તેને રૂંધી ન નાખો.